सामग्री: रवि भल्ला को कुछ वक्त पहले 'आतंकवादी' बताकर बदनाम किया गया था. उनके ख़िलाफ़ पूरे शहर में 'Don't let TERRORISM take over our Town!' जैसे संदेश लिखे पर्चे बांटे गए थे, लेकिन इन तमाम दुष्प्रचारों से पार पाते हुए भल्ला मेयर का चुनाव जीतने में कामयाब रहे.

कौन हैं रवि भल्ला?

रवि भल्ला का जन्म न्यू जर्सी में ही हुआ और यहीं वे बड़े भी हुए. वे पिछले 17 साल से होबोकन में रह रहे हैं, जहां से उन्होंने अब मेयर का चुनाव जीता है. रवि यहां से दो बार सिटी काउंसिल के अध्यक्ष का चुनाव भी जीत चुके हैं.

रवि ने बर्कले में कैलिफॉर्निया यूनिवर्सिटी से पॉलिटिकल साइकोलॉजी विषय में ग्रेजुएशन किया है. उन्होंने लंदन स्कूल ऑफ इकॉनोमिक्स से मास्टर्स की डिग्री हासिल की है. 26 साल की उम्र में रवि भल्ला ने अपनी पहली नौकरी न्यू जर्सी में एक लॉ फर्म के साथ शुरू की. 

अमरीका में पगड़ीधारी सिख पर हमला

अमरीकी सिख ने जीती पगड़ी की लड़ाई

भल्ला सबसे पहले सुर्खियों में तब आए जब वे अपने एक मुवक्किल से मिलने जेल में जा रहे थे तब उन्हें उनके संवैधानिक और नागरिक अधिकारों के लिए लड़ना पड़ा.

इस घटना के बाद उन्होंने सरकार की मुलाकात संबंधी नीतियों में सुधार करने के लिए एक अभियान शुरू कर दिया.

होबोकन शहर की हालत सुधारी

होबोकन के स्थानीय प्रशासन में कई तरह की गड़बड़ियां चल रही थीं. रवि भल्ला ने पाया कि वहां सरकार के स्तर पर बहुत खामियां थीं. होबोकन का सरकारी बजट बहुत ज्यादा था, और वहां एक साल के अंदर नगरपालिका टैक्स में 70 प्रतिशत तक की बढोत्तरी की गई थी.

रवि ने शहर के मेयर जिम्मर के साथ मिलकर सरकारी तंत्र को दुरुस्त करने का बीड़ा उठाया. उन्होंने शहरवासियों को ईमानदार और प्रोफेशनल तरीके प्रयोग में लाने के लिए प्रोत्साहित किया.

सिटी काउंसिल के तीन बड़े पदों के लिए हुए चुनाव में रवि ने सबसे अधिक मत प्राप्त किए. 

इसके बाद उन्होंने नगरपालिका टैक्स में कटौती की और होबोकन शहर की वित्तीय हालत को सुधारने के लिए कई कदम उठाए. 

विरोधियों ने बताया चरमपंथी

मेयर के चुनाव से चुनाव से पहले रवि के विरोधियों ने उनके ख़िलाफ़ दुष्प्रचार भी खूब किया. उनकी तस्वीर के साथ 'TERRORISM' जैसे शब्द छापकर होबोकन शहर में कई जगह पर्चे बांटे गए. 

रवि ने इस दुष्प्रचार के ख़िलाफ़ भी बहुत संभलकर जवाब दिया. उन्होंने अपनी फेसबुक पोस्ट और ट्विटर पर लिखा, ''कल रात मैंने यह फ्लायर देखा,...\nपिछली सामग्री को संक्षेप में निम्नानुसार किया जा सकता है:
अमरीका के न्यू जर्सी राज्य में भारतीय अमरीकी सिख रवि भल्ला ने मेयर का चुनाव जीत लिया है. वे होबोकन शहर के पहले सिख मेयर बने हैं.